באותו היום, ה-21 במרץ, נחצה רף ה-6000 עולים שנקלטו בישראל מכוח חוק השבות, ומספר הפליטים שהגיע לישראל הגיע לכמעט 15,000. בערבו של ה-21 במרץ הנחה השר לשירותי דת מתן כהנא את ראשי מערך הגיור להיערך לקראת קליטתם של אלפי עולים מאוקראינה שרבים מהם מעוניינים בגיור. הסוכנות היהודית ושותפיה הפעילו כ 400 "הסעות חילוץ" מאוקראינה שהביאו אלפי יהודים למרכזי חירום שהוקמו במדינות השכנות - בפולין, ברומניה, במולדובה ובהונגריה. עד 3 באפריל הגיעו כ-70 "טיסות חילוץ" עם עולים מאוקראינה לישראל.
בסוף מרץ חצתה ישראל את רף עשרת-אלפים העולים החדשים שהגיעו ארצה מאז הפלישה הרוסית לאוקראינה. רובם נמלטו מאוקראינה, כרבע מהם הגיעו מרוסיה ומבלארוס, לפי נתוני משרד העלייה והקליטה. עד אמצע אפריל, מאז שהחל מבצע "עולים הביתה", עלו כ-13,500 עולים, רובם המכריע מאוקראינה.
רוב העולים שהיו בגיל העבודה עסקו במקצועות השיווק, השירותים והמסחר בארץ המוצא.
ב-13 ביוני נחצה רף ה-25,000 עולים במסגרת המבצע, וב-6 ביולי נחצה רף ה-30,000 עולים. חיפה הייתה העיר המובילה בקליטה עם יותר מ-3,500 עולים שהגיעו אליה. גם נתניה ותל אביב קלטו יותר מ-3,000 עולים.
סנטיאגו אבסקל
סנטיאגו אבסקל קונדה (בספרדית :Santiago Abascal Conde) הוא פוליטיקאי ספרדי ומנהיג מפלגת ווקס .
ביוגרפיה.
משפחה.
סנטיאגו אבסקל נולד ב-14 באפריל 1976 בבילבאו שבחבל הבסקים למשפחה ממקור גליסיאני. אביו היה חבר ב ובמפלגה העממית וכיהן מטעמן כחבר מועצת עירייה ונציג בבית הנבחרים של אלווה (דרום חבל הבסקים) . גם סבו היה פעיל פוליטי כיהן כראש עירייה בין השנים 1963 ל-1979, כתוצאה מכך משפחת אבסקל הפכה למטרה בעיני הETA . ב-2002 אסקל התחתן בחתונה אזרחית עם אשתו הראשונה ונולדו להם 2 ילדים . ב-2010 הם התגרשו וב-2018 אבסקל נישא בשנית לLidia Bedman Lapeña, להם שני ילדים משותפים. בעקבות איומי מוות חוזרים ונשנים, אבסקל מחזיק באקדח להגנה עצמית ויש לו רישיון מסוג B ,שרק 0.02% מהאוכלוסייה הם בעלי רישיון זה.
כניסה לפוליטיקה.
אבסקל הצטרף למפלגה העממית בגיל שמונה עשרה וב-1999 נבחר למועצת העיר . בנובמבר 2000 נבחר למנהיג הסניף הבאסקי של ארגון הנוער של המפלגה העממית, תפקיד בו כיהן עד 2005. ב-2004 הפך לחבר בבית הנבחרים הבאסקי במקום קרלוס אורקיחו, אשר נבחר לנציג הממשלה בחבל הבאסקים. בבחירות 2005 נכשל להיבחר מחדש אך כעבור מספר חודשים הפך שוב לחבר פרלמנט. בבחירות 2011 היה אמור להיכנס לבית הנבחרים אך נאלץ להתפטר בעקבות לחץ ממנהיג הסניף הבסקי של המפלגה העממית, , מפני שלא הסכים עם הקו הכללי של המפלגה ומפני שהיה מקורב למנהיגתו הקודמת של הסניף .
ב-2013 עזב את המפלגה העממית והקים את מפלגת ווקס. בבחירות אפריל 2019 נבחר לנציג המפלגה ממדריד יחד עם חוויאר אורטגה סמית' ו .
דעותיו.
ב-2018 אבסקל קרא לגירוש כל המהגרים הבלתי חוקיים, בניית "חומות בלתי עבירות" בסאוטה ומלייה ואיסור הוראת האסלאם וב-2019 קרא לרקונקיסטה חדשה .
אבסקל מתנגד לפמיניזם וקרא לו "פמינאציזם" ואמר כי ההתחממות העולמית היא "ההונאה הגדולה בהיסטוריה".
פרשת הסוהרות בכלא גלבוע
אברהם אהרן פרייס
הרב אברהם אהרן פרייס (ה'תרס"א – י"ט בניסן ה'תשנ"ד; 1 בדצמבר 1900 – 30 במרץ 1994) היה רב בטורונטו ואב בית הדין, ראש "ישיבת תורת חיים" המקומית וממנהיגי יהדות קנדה. מחבר ספרי "משנת אברהם". זוכה פרס פרס הרב קוק לספרות תורנית של עיריית תל אביב-יפו. היה חסיד גור. הוגדר על ידי הרב אשר וייס כאחד מגדולי הגאונים בצפון אמריקה, והאחרון נוהג להשתתף באזכרות לזכרו בקביעות.
ביוגרפיה.
פרייס נולד בקלץ שבפולין בשנת 1900 ליוסף ובשא. משפחתו מיוחסת לרבי אליעזר אשכנזי מחבר "מעשה השם". למד אצל רב העיר הרב משה נחום ירושלמסקי. החל מגיל עשר, באופן נדיר, למד אצל האדמו"ר מסוכטשוב מחבר "האבני נזר". בשנת ה'תרע"ט נסמך להוראה בידי הרב אברהם יצחק סילמן מחיימלניק והרב יחזקאל ליבשיץ מקאליש. באותה שנה נישא. לאחר נישואיו התגורר בחמיילניק. מאוחר יותר הגיע לברלין, שם התקרב ולמד אצל הרב חיים הלר. במקביל למד ועסק בבנקאות. כן נפגש עם רבנים מרכזיים רבים שביקרו בעיר. בשנת 1933, לאחר עליית הנאצים לשלטון, היגר לפריז, ובשנת ה'תרצ"ז (1937) קיבל ויזה והיגר לניו יורק שבארצות הברית.
לאחר עשרה ימים קיבל בקשה מ"חבורת הש"ס" בטורונטו, קנדה, לעבור לשם לייסד ישיבה לרבנים ולעמוד בראשה ובראש חבורת הש"ס, תמורת משכורת של 50 דולר בשבוע. מיד כשהגיע ייסד ישיבה להכשרת רבנים בשם "תורת חיים". בקנדה הוא היה בקשרים עם הרב יהודה לייב גרויברט ואף נחשב לתלמידו.
במהלך מלחמת העולם השנייה יהודים בעלי אזרחות גרמנית נעצרו באנגליה ונחשדו כמרגלים והוגלו למחנה עבודה בקוויבק. הרב פרייס פעל אצל הרשויות הקנדיים לשחרורם. הוא הביא חלק מהניצולים ללמוד בישיבתו. כעבור עשור, בשנת ה'תש"ח (1948), למדו בישיבה כ-300 תלמידים. בשנת ה'תש"א, לראשונה בקנדה, סמך לרבנות שלושה תלמידים באירוע שקיבל הד ציבורי רחב.
הוא פרסם כמה ספרים למדניים-הלכתיים והיה נחשב סמכות תורנית בכירה. כמה מתלמידיו בישיבה גדלו להיות מחשובי הרבנים בצפון אמריקה, ובהם הרב גדליה פלדר (שהחליפו את הרב פרייס כרבה של טורונטו). הרב פרייס החזיק בספרייה תורנית מרשימה שכללה גם את המהדורה הראשונה של שו"ת בנימין זאב (בשנת 1539), ועוד כ-2,200 ספרים. חצי מהספרים נשארו בצרפת ונשרפו בידי הנאצים.
בשנת ה'תשכ"ו (1965) זכה בפרס פרס הרב קוק לספרות תורנית של עיריית תל אביב-יפו, על ספרו "משנת אברהם" על ספר חסידים, לצד הרב יהושע ישעיה נויבירט, על פי המלצת הרבנים הראשיים הרב אונטרמן והרב ניסים. זו הייתה הפעם הראשונה שהפרס חולק לרבנים שאינם חיים בישראל. היה מיודד עמוקות עם הרב יוסף אליהו הנקין.
מעבר לתפקידו כרב קהילה וראש ישיבה, הרב פרייס עמד בראש מערך הכשרות בטורונטו במשך שנים רבות, וגם עסק בגיורים של בני זוג של יהודים מתבוללים, תוך שהסביר שגם כאשר ברור לגמרי שהם אינם מתכוונים לשמור מצוות – הגיורים תקפים וניתן לערוך אותם לכתחילה. פסק כי נישואים אזרחיים תקפים על פי ההלכה כנישואין מחייבים, ולפסיקתו הצטרף הרב יוסף אליהו הנקין. בעקבות פסיקה זו התפלמס בתוקף עם הרב בן ציון מאיר חי עוזיאל והרב אליעזר יהודה ולדינברג.
חיים אישיים.
נישא לחיה שרה (לבית ויין). בנו משה יהודה, אחיו ישראל יצחק, אחותו הענא וכמאתיים מבני משפחתו נספו בשואה. לאחר השואה נולדו לו ילדים נוספים. לצד עבודתו הרבנית עסק הרב פרייס תקופה מסוימת בבנקאות. הוא הצליח בעסקי הממון ונחשב לעשיר גדול.
בצוואתו ביקש לייסד מרכז גמילות חסדים מהירושה שהוא משאיר.
מנילאוס
פרשת הסרסור בסוהרות
נתן בוזנה
נתן בוזנה (נולד בערך בשנת 1964) הוא קצין בדרגת ניצב במשטרת ישראל המכהן כראש אגף סי"ף.
ביוגרפיה.
בוזנה גדל בבית שמש. שירת בצה"ל בחיל ההנדסה הקרבית. ב-1984 התגייס למשטרת ישראל ושירת במערך החבלה. ב-1991 יצא לקורס קצינים ולאחר מכן מונה לקצין חבלה באזור רצועת עזה. הוא המשיך לשרת בתפקידי קצונה במערך. במהלך שירותו עוטר בעיטור השירות. ב-2006 מונה לקצין אגף המבצעים במרחב מוריה של מחוז ירושלים. ב-2008 מונה לראש מחלקת החבלה במשטרה. לאחר מכן יצא ללימודים במכללה לביטחון לאומי.
בספטמבר 2013 מונה למפקד מרחב איילון. ביוני 2016 קודם לדרגת תת-ניצב ומונה למפקד מרחב נגב. ב-2019 מונה לסגן מפקד מחוז ש"י. במרץ 2022 הוחלט שימונה לראש אגף סיף בדרגת ניצב.
בעל תואר ראשון במדע המדינה ותואר שני במדעי החברה וביטחון לאומי מאוניברסיטת חיפה והמכללה לביטחון לאומי. הוא אב לשלושה בנים ומתגורר בראשון לציון.
התיאטרון הלאומי של סגד
התיאטרון הלאומי של סגד (בהונגרית: Szegedi Nemzeti Színház) הוא תיאטרון לאומי בסגד שבהונגריה, שפועל משנת 1883.
היסטוריה.
במהלך המאה ה-19 גדלה העיר סגד באופן משמעותי. מפעם לפעם היו מגיעות לעיר קבוצות שחקנים שהציגו הצגות בגרמנית והונגרית. תחילה להצגות אלו הוקצה בניין שהיה שייך לעירייה, אשר נהרס בשנת 1847 לאור מצבו. בשנת 1878 הוקמה אגודה שמטרתה הייתה לגייס כסף להקמת בניין ייעודי. הבניין, אשר נבנה בסגנון נאו בארוק ואדריכלות אקלקטית, נפתח להצגות בשנת 1883 בנוכחות פרנץ יוזף הראשון, קיסר אוסטריה, אולם בשנת 1885 נשרף הבניין. הבניין שוקם תוך זמן קצר והצגה ראשונה נערכה בו בשנת 1886. בשנים 1978–1986 בוצעו עבודות שיקום המבנה.
התיאטרון מציג מופעי אופרה, בלט ודרמה. בין הצגות שהועלו על במה הצגות של מחזאים הונגרים ומחזאים בולטים מחוץ להונגריה. באולם שכולל 680 מקומות ישיבה. בשנת 1977 נפחת עולם משנה שכולל 277 מקומות.
בשנים 1951–1953 ג'רג' באלינט כיהן כמנהל אמנותי של התיאטרון. אוטו אדם היה הבמאי הראשי בשנים 1953–1956.
להתחיל מחדש (1979)
להתחיל מחדש (באנגלית: Starting Over) הוא סרט קומדיה רומנטית אמריקאי משנת 1979 בבימויו של אלן ג'יי פאקולה, עם ברט ריינולדס, ג'יל קלייבורג וקנדיס ברגן בתפקידים הראשיים.
התסריט מבוסס על רומן בשם זה מאת דן וייקפילד משנת 1973 והוא על גבר גרוש הנקרע בין יחסיו לגרושתו ולאהובתו החדשה.
ג'יל קלייבורג הייתה מועמדת לפרס אוסקר לשחקנית הטובה ביותר ולפרס גלובוס הזהב לשחקנית הטובה ביותר - סרט קומדיה או מוזיקלי.
קנדיס ברגן הייתה מועמדת לפרס אוסקר לשחקנית המשנה הטובה ביותר ולפרס גלובוס הזהב לשחקנית המשנה הטובה ביותר - סרט קולנוע.
ברט ריינולדס היה מועמד לפרס גלובוס הזהב לשחקן הטוב ביותר - סרט קומדיה או מוזיקלי.